paragraph_text: U odnosu na antičku književnost žanrovska je struktura doživjela promjenu. Dramski žanr i poeziju, kritizirane zbog nemoralnosti, zamijenila je liturgijska književnost i duhovni hvalospjevi; svjetovna poezija postojala je uglavnom u obliku epigrama.<ref>M.D. Lauxtermann, Byzantine poetry from Psides to Geometres (Vienna, 2003). ISBN 3-7001-3150-X. Propovijedi, hagiografska literatura, gnomi i poticaji smatrani su oblicima prikladnima za izražavanje moralnih vrijednosti. Problematika međuljudskih odnosa u literaturi bila je dosta slabo pokrivena, a epistolografija uglavnom je svedena na standardne formulacije i situacije. Historiografija je, s druge strane, doživjela procvat.<ref>A.P. Kazhdan, A history of Byzantine literature (650-850) (Athens, 1999). ISBN 960-371-010-5.